[pic] | COMISIA EUROPEANĂ |

Bruxelles, 21.12.2010

COM(2010) 765 final

2010/0369 (COD)

Propunere de

REGULAMENT AL PARLAMENTULUI EUROPEAN ȘI AL CONSILIULUI

de abrogare a anumitor acte caduce ale Consiliului

EXPUNERE DE MOTIVE

O serie de acte adoptate în ultimele decenii și-au epuizat în totalitate efectele, dar continuă să fie în vigoare din punct de vedere tehnic. Actele respective au devenit caduce ca urmare a caracterului lor temporar sau deoarece conținutul lor a fost preluat de acte ulterioare. Câteva măsuri legate de aderarea unor noi state membre au devenit caduce după aderarea acestora. Parlamentul European, Consiliul și Comisia au convenit în cadrul acordului lor interinstituțional pentru o mai bună legiferare asupra faptului că legislația comunitară trebuie actualizată, iar volumul său trebuie redus prin abrogarea actelor care nu mai sunt aplicate[1]. Actele care nu mai sunt pertinente trebuie retrase din acquis-ul comunitar în scopul creșterii transparenței și securității legislației Uniunii.

Comisia a acționat de mai multe ori în vederea retragerii din acquis a legislației caduce, atât prin procedura tradițională de abrogare, cât și prin declararea actelor respective ale Comisiei ca fiind caduce. Comisia a identificat, de asemenea, o serie de acte ale Consiliului legate de politica agricolă comună dar bazate pe articolul 207 din tratat (fostul articol 133), care și-au epuizat toate efectele practice însă continuă să fie în vigoare în mod oficial. Comisia nu are competența de a declara caduce acte adoptate de Consiliu. În interesul securității juridice, Comisia sugerează abrogarea de către Consiliu și Parlamentul European a actelor menționate în prezenta propunere.

2010/0369 (COD)

Propunere de

REGULAMENT AL PARLAMENTULUI EUROPEAN ȘI AL CONSILIULUI

de abrogare a anumitor acte caduce ale Consiliului

PARLAMENTUL EUROPEAN ȘI CONSILIUL UNIUNII EUROPENE,

având în vedere Tratatul privind funcționarea Uniunii Europene, în special articolul 207,

având în vedere propunerea Comisiei Europene[2],

după transmiterea proiectului de act legislativ către parlamentele naționale,

având în vedere avizul Comitetului Economic și Social European[3],

hotărând în conformitate cu procedura legislativă ordinară[4],

întrucât:

1. Creșterea transparenței legislației Uniunii este un element esențial al strategiei pentru o mai bună legiferare, implementată de instituțiile Uniunii. În acest context, este oportună retragerea din legislația în vigoare a actelor care au încetat să mai producă efecte reale.

2. Actele menționate în continuare, care se referă la politica comercială comună, au devenit caduce, deși sunt încă, oficial, în vigoare.

3. Regulamentul (CEE) nr. 1471/88 al Consiliului din 16 mai 1988 privind regimul aplicabil importurilor de cartofi dulci și de feculă de manioc destinate anumitor utilizări și de modificare a Regulamentului (CEE) nr. 2658/87 privind Nomenclatura tarifară și statistică și Tariful Vamal Comun[5] și-a epuizat efectele deoarece conținutul său a fost preluat de acte ulterioare.

4. Regulamentul (CEE) nr. 478/92 al Consiliului din 25 februarie 1992 privind deschiderea unui contingent tarifar comunitar anual privind hrana pentru câini sau pisici, ambalată pentru vânzarea cu amănuntul, care intră sub incidența codului NC 2309 10 11 și a unui contingent tarifar comunitar anual privind hrana pentru pești, care intră sub incidența codului NC ex 2309 90 41, originare și provenind din Insulele Feroe[6] a avut scopul de a deschide un contingent tarifar pentru anul 1992 și, prin urmare, și-a epuizat efectele.

5. Regulamentul (CEE) nr. 3125/92 al Consiliului din 26 octombrie 1992 privind regimul aplicabil importului în Comunitate de produse din sectorul cărnii de oaie și capră originare din Bosnia-Herțegovina, Croația, Slovenia, Muntenegru, Serbia și fosta Republică Iugoslavă a Macedoniei[7] s-a referit la o situație temporară și, prin urmare, și-a epuizat efectele.

6. Regulamentul (CE) nr. 2184/96 al Consiliului din 28 octombrie 1996 privind importurile în Comunitate de orez originar din Egipt și provenind din această țară[8] a avut scopul de a acorda reduceri de taxe vamale decurgând dintr-un acord internațional care a fost ulterior înlocuit cu un alt acord cu Egiptul și, prin urmare, și-a epuizat efectele.

7. Regulamentul (CE) nr. 2398/96 al Consiliului din 12 decembrie 1996 privind deschiderea unui contingent tarifar de carne de curcan originară și provenind din Israel prevăzut de Acordul de asociere și de Acordul interimar dintre Comunitatea Europeană și Statul Israel[9] și-a epuizat efectele deoarece a fost bazat pe Acordul de asociere semnat în 1995 și înlocuit ulterior cu Acordul de asociere care a intrat în vigoare la 1 ianuarie 2010 și prevede noi contingente tarifare.

8. Regulamentul (CE) nr. 1722/1999 al Consiliului din 29 iulie 1999 privind importul de tărâțe, spărturi și alte reziduuri rezultate în urma cernerii, măcinării sau folosirii altor metode de transformare ale unor cereale provenite din Algeria, Maroc și Egipt și importul de grâu dur originar din Maroc[10] și-a epuizat efectele deoarece a avut scopul de a fi un instrument temporar pentru perioada anterioară intrării în vigoare, care s-a produs între timp, a Acordurilor de asociere cu Algeria, Maroc și Egipt.

9. Regulamentul (CE) nr. 2798/1999 al Consiliului din 17 decembrie 1999 de stabilire a normelor generale pentru importul de ulei de măsline originar din Tunisia în perioada 1 ianuarie 2000 – 31 decembrie 2000 și de abrogare a Regulamentului (CE) nr. 906/98[11] a introdus o măsură aplicabilă numai în anul 2000 și, prin urmare, și-a epuizat efectele.

10. Regulamentul (CE) nr. 215/2000 al Consiliului din 24 ianuarie 2000 privind reînnoirea, pentru anul 2000, a măsurilor prevăzute de Regulamentul (CE) nr. 1416/95 de stabilire a anumitor concesii sub formă de contingente tarifare comunitare în 1995 pentru anumite produse agricole procesate[12] s-a referit numai la anul 2000 și, prin urmare, și-a epuizat efectele.

11. Decizia 2004/910/CE a Consiliului din 26 aprilie 2004 privind încheierea Acordurilor sub forma unor schimburi de scrisori între Comunitatea Europeană și, pe de o parte, Barbados, Belize, Republica Congo, Fiji, Republica Cooperatistă Guyana, Republica Côte d'Ivoire, Jamaica, Republica Kenya, Republica Madagascar, Republica Malawi, Republica Mauritius, Republica Suriname, Saint Kitts și Nevis, Regatul Swaziland, Republica Unită Tanzania, Republica Trinidad-Tobago, Republica Uganda, Republica Zambia și Republica Zimbabwe și, pe de altă parte, Republica India privind prețurile garantate pentru zahărul din trestie pentru perioadele de livrare 2003-2004 și 2004-2005[13] a avut caracter temporar și, prin urmare, și-a epuizat efectele.

12. Regulamentul (CE) nr. 1923/2004 al Consiliului din 25 octombrie 2004 de stabilire a anumitor concesii pentru Confederația Elvețiană sub formă de contingente tarifare comunitare pentru anumite produse agricole procesate[14] a introdus o măsură aplicabilă în perioada 1 mai – 31 decembrie 2004 și, prin urmare, și-a epuizat efectele.

13. Decizia 2007/317/CE a Consiliului din 16 aprilie 2007 de stabilire a poziției care urmează să fie adoptată, în numele Comunității, în cadrul Consiliului internațional al cerealelor, în legătură cu prelungirea Convenției privind comerțul cu cereale din 1995[15] și-a epuizat efectele deoarece conținutul său a fost preluat de un act ulterior.

14. Actele menționate în continuare, care se referă la anumite țări, au devenit caduce în urma aderării țărilor respective la Uniunea Europeană.

15. Decizia 98/658/CE a Consiliului din 24 septembrie 1998 privind încheierea Protocolului adițional la Acordul interimar privind comerțul și aspectele legate de comerț dintre Comunitatea Europeană, Comunitatea Europeană a Cărbunelui și Oțelului și Comunitatea Europeană a Energiei Atomice, pe de o parte, și Republica Slovenia, pe de altă parte, și la Acordul european dintre Comunitățile Europene și statele membre ale acestora, pe de o parte, și Republica Slovenia, pe de altă parte[16].

16. Regulamentul (CE) nr. 278/2003 al Consiliului din 6 februarie 2003 de adoptare a unor măsuri autonome și tranzitorii privind importul anumitor produse agricole procesate originare din Polonia[17].

17. Regulamentul (CE) nr. 999/2003 al Consiliului din 2 iunie 2003 de adoptare a unor măsuri autonome și tranzitorii privind importul anumitor produse agricole procesate originare din Ungaria și exportul anumitor produse agricole procesate către Ungaria[18].

18. Regulamentul (CE) nr. 1039/2003 al Consiliului din 2 iunie 2003 de adoptare a unor măsuri autonome și tranzitorii privind importul anumitor produse agricole procesate originare din Estonia și exportul anumitor produse agricole către Estonia[19].

19. Regulamentul (CE) nr. 1086/2003 al Consiliului din 18 iunie 2003 de adoptare a unor măsuri autonome și tranzitorii privind importul anumitor produse agricole procesate originare din Slovenia și exportul anumitor produse agricole procesate către Slovenia[20].

20. Regulamentul (CE) nr. 1087/2003 al Consiliului din 18 iunie 2003 de adoptare a unor măsuri autonome și tranzitorii privind importul anumitor produse agricole procesate originare din Letonia și exportul anumitor produse agricole procesate către Letonia[21].

21. Regulamentul (CE) nr. 1088/2003 al Consiliului din 18 iunie 2003 de adoptare a unor măsuri autonome și tranzitorii privind importul anumitor produse agricole procesate originare din Lituania și exportul anumitor produse agricole procesate către Lituania[22].

22. Regulamentul (CE) nr. 1089/2003 al Consiliului din 18 iunie 2003 de adoptare a unor măsuri autonome și tranzitorii privind importul anumitor produse agricole procesate originare din Republica Slovacă și exportul anumitor produse agricole procesate către Republica Slovacă[23].

23. Regulamentul (CE) nr. 1090/2003 al Consiliului din 18 iunie 2003 de adoptare a unor măsuri autonome și tranzitorii privind importul anumitor produse agricole procesate originare din Republica Cehă și exportul anumitor produse agricole procesate către Republica Cehă[24].

24. Din motive de securitate și claritate juridică, aceste acte caduce trebuie abrogate,

ADOPTĂ PREZENTUL REGULAMENT:

Articolul 1

Regulamentele (CEE) nr. 1471/88, (CEE) nr. 478/92, (CEE) nr. 3125/92, (CE) nr. 2184/96, (CE) nr. 2398/96, (CE) nr. 1722/1999, (CE) nr. 2798/1999, (CE) nr. 215/2000, (CE) nr. 278/2003, (CE) nr. 999/2003, (CE) nr. 1039/2003, (CE) nr. 1086/2003, (CE) nr. 1087/2003, (CE) nr. 1088/2003, (CE) nr. 1089/2003, (CE) nr. 1090/2003, (CE) nr. 1923/2004 și Deciziile 98/658/CE, 2004/910/CE, 2007/317/CE se abrogă.

Articolul 2

Prezentul regulament intră în vigoare în a treia zi de la data publicării în Jurnalul Oficial al Uniunii Europene .

Prezentul regulament este obligatoriu în toate elementele sale și se aplică direct în toate statele membre.

Adoptat la […],

Pentru Parlamentul European, Pentru Consiliu,

Președintele Președintele

[1] JO C 321, 31.12.2003, p. 1.

[2] JO C […], […], p. […].

[3] JO C […], […], p. […].

[4] JO C […], […], p. […].

[5] JO L 134, 31.5.1988, p. 1.

[6] JO L 55, 29.2.1992, p. 2.

[7] JO L 313, 30.10.1992, p. 3.

[8] JO L 292, 15.11.1996, p. 1.

[9] JO L 327, 18.12.1996, p. 7.

[10] OJ L 203, 3.8.1999, p. 16.

[11] JO L 340, 31.12.1999, p. 1.

[12] JO L 24, 29.1.2000, p. 9.

[13] JO L 391, 31.12.2004, p. 1.

[14] JO L 331, 5.11.2004, p. 9.

[15] JO L 119, 9.5.2007, p. 30.

[16] JO L 314, 24.11.1998, p. 6.

[17] JO L 42, 15.2.2003, p. 1.

[18] JO L 146, 13.6.2003, p. 10.

[19] JO L 151, 19.6.2003, p. 1.

[20] JO L 163, 1.7.2003, p. 1.

[21] JO L 163, 1.7.2003, p. 19.

[22] JO L 163, 1.7.2003, p. 38.

[23] JO L 163, 1.7.2003, p. 56.

[24] JO L 163, 1.7.2003, p. 73.